
DR.31.10.2018                                                                                                                            93                   

 
ataupun BN tetapi digerakkan oleh independent actors seperti Khazanah Nasional yang 
sekarang ini ditugaskan untuk menyediakan Malaysia untuk 20 ke 30 tahun yang akan datang 
– oleh Ernst &amp; Young, an independent body untuk pastikan bahawa proses pergerakan 
program ini akan dijalankan dengan baik.  

Pada masa yang sama sebelum kita melaksanakan program ini memang kita akan 
jemput semua pihak tidak kira parti politik, syarikat atau apa-apa untuk memastikan bahawa 
mereka juga boleh jadikan diri sebagai pemegang taruh dalam program ini. Oleh kerana 
dalam menyediakan anak muda yang berwawasan dan berkepimpinan ia harus melibatkan 
semua pihak. Tidak kira pihak yang berwarna merah, biru, hijau kerana akhirnya apabila kita 
nak melahirkan belia yang berwawasan setiap parti ada peranan untuk dimainkan.  

Kalau saya boleh rumuskan semua soalan-soalan lain Tuan Yang di-Pertua kerana 
ada sedikit lagi tetapi saya rasa bolehlah juga saya rumuskan. 

■1800 

 Saya hendak katakan ini, pertama sekali saya hendak ucapkan terima kasih kepada 
pihak Kementerian Belia dan Sukan khususnya pegawai-pegawai tertinggi yang telah pun 
banyak membantu saya. Uniknya KBS ini adalah kita seperti satu keluarga dan walau apa 
pun terjadi pada masa silam, kita tetap akan bergerak ke hadapan sebagai satu keluarga.  

Saya juga ingin menjemput dan mengajak pihak di sebelah sana untuk turut 
memberikan input dan pandangan untuk kita menggerakkan program anak muda yang 
baharu. Saya rasa dalam tempoh terdekat ini, dalam dua minggu saya akan adakan satu 
jawatankuasa yang menghimpunkan semua pimpinan tertinggi parti politik khususnya Ketua 
Pemuda supaya suara mereka akan diambil kira dalam perancangan baru pihak Kementerian 
Belia dan Sukan.  

 Saya ingin bacakan satu perkara, ini bagi anak muda dan kepada Yang Berhormat 
yang akan memainkan peranan yang agak besar dalam menggerakkan Malaysia baharu dan 
mendukung anak muda. “Kita anak muda harus sentiasa cekal, akan ada yang memandang 
rendah dan dangkal, sangsi dan sentiasa menyangkal. Ada juga yang akan ketawakan suara 
anak muda. Akan tetapi di sebalik suara tidak enak itu, ingatlah anda ada rakan-rakan 
seperjuangan, ada ibu bapa, ada negara, maka cekallah kalian.  

Saya juga ingin menyeru Ahli Dewan sekalian, bantulah anak muda, berilah 
bimbingan dan sokongan, bukalah ruang dan peluang. Apa yang lebih penting, titiplah 
kepercayaan. Percayalah anak muda adalah tiang agama, bangsa dan negara. Hanya 
dengan anak muda, negara bisa bangkit. Hanya dengan belia, Malaysia boleh mengaum di 
mata dunia. Maka ayuhlah rakan-rakan ku, kita bangunkan Malaysia bersama”. Terima kasih.  

 Timbalan Yang di-Pertua [Tuan Nga Kor Ming]: Terima kasih Yang Berhormat 
Menteri anak muda. Sekarang saya menjemput Kementerian Pembangunan Usahawan. 

 

6.02 ptg. 

 Menteri Pembangunan Usahawan [Datuk Seri Mohd Redzuan Yusof]: Terima 
kasih Tuan Yang di-Pertua. Assalamualaikum warahmatullahi wabarakatuh. Sebelum saya 
menjawab pertanyaan dan isu-isu yang telah dibangkitkan, saya ingin mengucapkan terima 
kasih kepada semua Ahli Yang Berhormat iaitu seramai 12 orang jika mereka ada di sini yang 
telah mengambil bahagian dalam perbahasan ke atas Usul Kajian Separuh Penggal 
Rancangan Malaysia Kesebelas bagi tempoh 2018 sehingga 2020 di Dewan yang mulia ini 
dan 22 hingga 29 Oktober 2018 yang antara lain telah menyentuh portfolio Kementerian 
Pembangunan Usahawan atau ringkasnya saya sebutkan selalu MED.  

Keprihatinan, pandangan, teguran dan cadangan yang dibangkitkan oleh Ahli-ahli 
Yang Berhormat berhubung perkara berkaitan Kementerian Pembangunan Usahawan 
adalah amat saya hargai. Sehubungan itu, izinkan saya memberi penjelasan ke atas 
beberapa perkara yang telah dibangkitkan di bawah tanggungjawab Kementerian 
Pembangunan Usahawan berdasarkan klasifikasi isu-isu yang telah dibangkitkan.  

 Tuan Yang di-Pertua, Yang Berhormat Ayer Hitam tadi dia minta awal-awal lagi 
hendak suruh naikkan, orang kata bangkitkan isu atau bahaskan isu ini. Yang Berhormat 
Ayer Hitam, Yang Berhormat Jeli, Yang Berhormat Pendang, Yang Berhormat Pontian dan 
Yang Berhormat Tebrau bertanyakan mengenai perkara-perkara yang berkaitan dengan 



ataupun BN tetapi digerakkan oleh independent actors seperti Khazanah Nasional yang sekarang ini ditugaskan untuk menyediakan Malaysia untuk 20 ke 30 tahun yang akan datang - oleh Ernst & Young, an independent body untuk pastikan bahawa proses pergerakan program ini akan dijalankan dengan baik. Pada masa yang sama sebelum kita melaksanakan program ini memang kita akan jemput semua pihak tidak kira parti politik, syarikat atau apa-apa untuk memastikan bahawa mereka juga boleh jadikan diri sebagai pemegang taruh dalam program ini. Oleh kerana dalam menyediakan anak muda yang berwawasan dan berkepimpinan ia harus melibatkan semua pihak. Tidak kira pihak yang berwarna merah, biru, hijau kerana akhirnya apabila kita nak melahirkan belia yang berwawasan setiap parti ada peranan untuk dimainkan. Kalau saya boleh rumuskan semua soalan-soalan lain Tuan Yang di-Pertua kerana ada sedikit lagi tetapi saya rasa bolehlah juga saya rumuskan. #1800 Saya hendak katakan ini, pertama sekali saya hendak ucapkan terima kasih kepada pihak Kementerian Belia dan Sukan khususnya pegawai-pegawai tertinggi yang telah pun banyak membantu saya. Uniknya KBS ini adalah kita seperti satu keluarga dan walau apa pun terjadi pada masa silam, kita tetap akan bergerak ke hadapan sebagai satu keluarga. Saya juga ingin menjemput dan mengajak pihak di sebelah sana untuk turut memberikan input dan pandangan untuk kita menggerakkan program anak muda yang baharu. Saya rasa dalam tempoh terdekat ini, dalam dua minggu saya akan adakan satu jawatankuasa yang menghimpunkan semua pimpinan tertinggi parti politik khususnya Ketua Pemuda supaya suara mereka akan diambil kira dalam perancangan baru pihak Kementerian Belia dan Sukan. Saya ingin bacakan satu perkara, ini bagi anak muda dan kepada Yang Berhormat yang akan memainkan peranan yang agak besar dalam menggerakkan Malaysia baharu dan mendukung anak muda. "Kita anak muda harus sentiasa cekal, akan ada yang memandang rendah dan dangkal, sangsi dan sentiasa menyangkal. Ada juga yang akan ketawakan suara anak muda. Akan tetapi di sebalik suara tidak enak itu, ingatlah anda ada rakan-rakan seperjuangan, ada ibu bapa, ada negara, maka cekallah kalian. Saya juga ingin menyeru Ahli Dewan sekalian, bantulah anak muda, berilah bimbingan dan sokongan, bukalah ruang dan peluang. Apa yang lebih penting, titiplah kepercayaan. Percayalah anak muda adalah tiang agama, bangsa dan negara. Hanya dengan anak muda, negara bisa bangkit. Hanya dengan belia, Malaysia boleh mengaum di mata dunia. Maka ayuhlah rakan-rakan ku, kita bangunkan Malaysia bersama". Terima kasih. Timbalan Yang di-Pertua [Tuan Nga Kor Ming]: Terima kasih Yang Berhormat Menteri anak muda. Sekarang saya menjemput Kementerian Pembangunan Usahawan. 6.02 ptg. Menteri Pembangunan Usahawan [Datuk Seri Mohd Redzuan Yusof]: Terima kasih Tuan Yang di-Pertua. Assalamualaikum warahmatullahi wabarakatuh. Sebelum saya menjawab pertanyaan dan isu-isu yang telah dibangkitkan, saya ingin mengucapkan terima kasih kepada semua Ahli Yang Berhormat iaitu seramai 12 orang jika mereka ada di sini yang telah mengambil bahagian dalam perbahasan ke atas Usul Kajian Separuh Penggal Rancangan Malaysia Kesebelas bagi tempoh 2018 sehingga 2020 di Dewan yang mulia ini dan 22 hingga 29 Oktober 2018 yang antara lain telah menyentuh portfolio Kementerian Pembangunan Usahawan atau ringkasnya saya sebutkan selalu MED. Keprihatinan, pandangan, teguran dan cadangan yang dibangkitkan oleh Ahli-ahli Yang Berhormat berhubung perkara berkaitan Kementerian Pembangunan Usahawan adalah amat saya hargai. Sehubungan itu, izinkan saya memberi penjelasan ke atas beberapa perkara yang telah dibangkitkan di bawah tanggungjawab Kementerian Pembangunan Usahawan berdasarkan klasifikasi isu-isu yang telah dibangkitkan. Tuan Yang di-Pertua, Yang Berhormat Ayer Hitam tadi dia minta awal-awal lagi hendak suruh naikkan, orang kata bangkitkan isu atau bahaskan isu ini. Yang Berhormat Ayer Hitam, Yang Berhormat Jeli, Yang Berhormat Pendang, Yang Berhormat Pontian dan Yang Berhormat Tebrau bertanyakan mengenai perkara-perkara yang berkaitan dengan.